Romualdas Ginevičius

Romualdas Ginevičius (g. 1946 m. rugsėjo 9 d. Valkininkuose, Varėnos raj.) – inžinierius – ekonomistas, pofesorius, habilituotas mokslų daktaras, buvęs Vilniaus Gedimino technikos universiteto rektorius (2002 - 2011), nuo 2012 m. - Kazimiero Simonavičiaus universiteto (KSU) Senato pirmininkas.

 Biografija 
1953-1964 m. Romualdas Ginevičius mokėsi Valkininkų vidurinėje mokykloje. Mokyklos metais aktyviai sportavo, buvo Lietuvos moksleivių rankinio rinktinės narys. 1964 m. Romualdas Ginevičius įstojo į Kauno politechnikos instituto Vilniaus filialą statybos ekonomikos ir organizavimo specialybę. 1969 m. įgijo inžinieriaus – ekonomisto diplomą, įstojo į Vilniaus inžinerinio statybos instituto aspirantūrą. 1975 m. apgynė technikos mokslų kandidato disertaciją. VISI Statybos – ekonomikos fakulteto prodekanas (1976–1980 m.), VGTU Ekonomikos katedros vedėjas (1990–1993 m.); docentas (1977 m.), profesorius (nuo 1999 m., vardą suteikė VGTU Taryba).

2002 m. išrinktas VGTU rektoriumi, poste išbuvo dvi kadencijas. 2002 m. paskirtas Privatizavimo komisijos pirmininku  LRS Nutarimas dėl Privatizavimo komisijos. 

2006 m. išrinktas Lietuvos rektorių konferencijos prezidentu.

Būdamas Lietuvos universitetų rektorių konferencijos prezidentu, aktyviai kritikavo valdančiųjų inicijuotą aukštojo mokslo reformą"Rektoriai nenori, kad juos rinktų prašalaičiai", "Delfi", 2008 01 27"Aukštojo mokslo reforma – eksperimentas su tauta?", "tv3.lt"; 2009 03 10, todėl kartu su kitomis aukštojo mokslo reformą kritikavusiomis organizacijomis užsitraukė Liberalų sąjūdžio, kurio narys ir pirmininko pavaduotojas Gintaras Steponavičius buvo tuometinis Lietuvos Respublikos Švietimo ir mokslo ministras, nemalonę"Reformos kritikai – už ministerijos durų", "15 min", 2010 04 04, sulaukė puolimo. 2011 m. Lietuvos Respublikos Konstitucinis teismas pripažino, kad R.Ginevičiaus kritikuota aukštojo mokslo reforma prieštarauja Konstitucijai"KT: studijų reforma prieštarauja Konstitucijai, užsimenama apie rengėjų atsakomybę", "Delfi", 2011 12 22. 

2012 m. balandį steigiamajame nevalstybinio Kazimiero Simonavičiaus universiteto (KSU) posėdyje išrinktas Senato pirmininku Išrinktas universiteto senatas, KSU .

 Šaltiniai 

Kategorija:Lietuvos inžinieriai ekonomistai
Kategorija:Vilniaus Gedimino technikos universiteto rektoriai